Håvard Nielsen

Håvard Kallevik Nielsen (sündinud 15. juulil 1993 Oslos) on Norra jalgpallur, kes mängib ründaja või äärepoolikuna Saksamaa esiliigaklubis Hannover 96.

Norra kõrgliigas debüteeris Nielsen 2009. aastal Vålerenga meeskonnas. Vålerenga põhimeeskonnas hakkas ta mängima 2011. aastal.

2012. aasta juulis liitus ta Austria kõrgliigaklubiga Salzburgi Red Bull. 2014–2015 oli ta poolteist hooaega laenul Saksamaa klubis Braunschweigi Eintracht. Pärast seda ongi ta mänginud vaid Saksamaa klubides: 2016–2017 SC Freiburgis, 2017–2018 Düsseldorfi Fortunas, 2019 MSV Duisburgis, 2019–2022 Greuther Fürthis ja alates hooajast 2022/23 Hannover 96-s.

Norra jalgpallikoondises mängis Nielsen aastatel 2012–2015 kokku 14 korda ja lõi kaks väravat – 14. novembril 2012 sõprusmängus Ungari vastu ja 13. oktoobril 2014 EM-i valikmängus Bulgaaria vastu.

Norra jalgpallurid
Salzburgi Red Bulli mängijad
SC Freiburgi mängijad
Düsseldorfi Fortuna mängijad
SpVgg Greuther Fürthi mängijad
Hannover 96 jalgpallurid
Bundesliga mängijad
Sündinud 1993